અમદાવાદ મ્યુનિસિપલ સ્કૂલબોર્ડ સંચાલિત મ્યુનિસિપલ શાળાઓમાં છેલ્લાં કેટલાંય વર્ષથી કોઇ ઉચ્ચ પદાધિકારી તો છોડો, પરંતુ સામાન્ય કારકુનનો બાળક પણ ભણતો નથી તેનું કારણ સ્માર્ટ લ‹નગના ઢોલ-નગારા વગાડી થઇ રહેલા દાવાઓ વચ્ચે મ્યુનિસિપલ શાળામાં શિક્ષણનું સતત કથળી રહેલું સ્તર છે. મ્યુનિસિપલ સ્કૂલોમાં બાળકોના શિક્ષણની કથળતી Âસ્થતિ અને ઘટી રહેલા વિદ્યાર્થીઓની ચોંકાવનારી હકીકત એ છે કે, છેલ્લા ચાર વર્ષમાં શહેરની મ્યુનિસિપલ શાળાઓમાં ૪૬ હજાર વિદ્યાર્થીઓ ઘટી ગયા છે. આટલી ગંભીર અને ચિંતાજનક Âસ્થતિ ધ્યાનમાં લઇને હવે અમ્યુકો અને રાજય સરકારના સત્તાવાળાઓ જાગે તો સારૂ અને આ ખરાબ પરિÂસ્થતિના નિવારણ માટે હવે અસરકારક પગલા ભરે તેવી માંગણી રાજયના શિક્ષણવિદોમાં ઉઠવા પામી છે. મ્યુનિસિપલ શાળાઓમાં આજે પણ ધોરણ પાંચમાં ભણતા વિદ્યાર્થીને સાદું ગુજરાતી પણ કડકડાટ બોલતાં કે લખતાં આવડતું નથી. બીજી તરફ શાળામાં વિદ્યાર્થીઓની સંખ્યામાં છેલ્લા ચાર વર્ષમાં ૪૬ હજારથી વધુ બાળકોનો ઘટાડો થયો છે.